jkorsvik/nowiki_second_scrape_merged huggingface dataset:
Grinnell College

Grinnell College er et privat, ikke-religiøst universitet i Grinnell i delstaten Iowa, USA. Det ble grunnlagt i 1846 og har om lag 1 600 studenter. Skolepengene (2006) er US$ 29 030. Høyeste gradstildeling er Bachelor.
Grinnell College ble grunnlagt av settlere fra New England med sterkt sosialt engasjement, og utstedte noen av de aller første bachelor-gradene vest for Mississippi i 1854. Under New Deal utdannet Grinnell College sentrale administratorer for dette kriseprogrammet.


== Rangeringer ==
U.S. News & World Report rangerte Grinnell College som nummer 19 blant liberal arts-collegene i USA i 2015, Forbes plasserte det på 65.-plass blant alle colleger i USA, mens Washington Monthly rangerte det som nr. 17 av amerikanske liberal arts-colleger i 2014.Grinnell College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.


== Referanser ==


== Eksterne lenker ==
(en) Offisielt nettsted 
(en) Grinnell College – kategori av bilder, video eller lyd på Commons 
(en) Grinnell College – galleri av bilder, video eller lyd på Commons
Hylkje

Hylkje er et sted som tilhører Åsane bydel i Bergen kommune i Hordaland. Stedet ligger ved Sørfjorden, på nordøstsiden av Bergenshalvøyen. E39 går gjennom Hylkje. Navnet Hylkje er et dialektord for en treamber til å bære melk i på ryggen, og henspiller på landskapets form.
På Hylkjeneset ligger Åsane folkehøgskole, som åpnet i 1966 og eies av IOGT i Norge. Ved utløpet av Hylkjeelven (Haukåsvassdraget) i Hylkjevågen har det vært drevet møllebruk og senere ullspinneri. Lokalene etter ullspinneriet huser i dag motorsykkelklubben Old Timers MC.
Hylkje omfattes av grunnkretsene Hylkje og Almås, med totalt 1 324 innbyggere 1. januar 2012, og et samlet areal på 3,77 km². Hylkje ble regnet som et eget tettsted, inkludert tettbebyggelsen ved Breistein i sør, inntil 2012, da beregningsmetodikken ble endret, og det ble slått sammen med Bergen tettsted.
I området ligger også gårder oppdelt i flere bruk: Hylkje, Tuft og Almås med de kulturhistoriske Almåsgårdene.


== Referanser ==


== Kilder ==
Åsane Historielag: Hylkje
Naturvernforbundet Hordaland, Bergen kommune og Åsane historielag (2003): Natur- og kulturverdier i Haukåsvassdraget. Resultater fra en spørreundersøkelse utført av Bergen kommune høsten 2002
Mae McKenna

Mae McKenna (født 23. oktober 1955 i Coatbridge) er en skotsk sanger som er kjent for å være hovedvokalist i bandet Contraband. Hun har også arbeidet som studiomusiker for flere britiske og internasjonale artister og er kjent for å ha markert seg innen keltisk musikk.
McKenna vokste opp Coatbridge og ble tidlig influert av jazz og klassisk musikk, noe som fikk henne til å starte med fiolin. På high school begynte hun i en gruppe som spilte gotisk folkrock og ble så oppdaget av medlemmene bak folkemusikkgruppa Contraband som tok kontakt og inviterte henne inn som ledende vokalist tidlig på 1970-tallet. Bandet ga ut et album i 1973 men ble oppløst allerede i 1975, noe som fikk McKenna til å satse på en solokarriere. Under plateselskapet Transatlantic Records ga hun ut soloutgivelsene Mae McKenna (1975), Everything that Touches Me (1976) og Walk On Water (1977).
På slutten av 1970-tallet og tidlig på 1980-tallet begynte McKenna å etablere seg som studiomusiker, med arbeider for blant andre Pete Townshend, Rick Astley, Donna Summer, Kylie Minogue, Jason Donovan, Ultravox og Bananarama. I 1988 kom for øvrig hennes fjerde utgivelse Nightfallers innen sjangeren keltisk musikk. I 1991 deltok hun på innspillingen av progrockbandet Camels utgivelse Dust and Dreams, og senere på året kom hennes femte soloalbum Mirage and Reality, som førte henne ut på turné i blant annet Japan. I tiden etter det arbeidet hun som studiomusiker.
I 1995 ble hun igjen kontaktet av Camel for å delta med vokaler på innspillingen av den keltiskinspirerte Harbour of Tears (1996) før hun to år senere slapp sin sjette utgivelse Shore to Shore, som er hennes foreløpig siste. I tiden som studiomusiker har hun også arbeidet for blant andre Ultravox, Ian Dury, Chris Rea, Manic Street Preachers, Blur, Tears for Fears, Sting, Wet Wet Wet, Frankie Goes to Hollywood, Westlife og Ronan Keating. McKenna har også deltatt på flere filmlydspor.


== Eksterne lenker ==
(en) Mae McKenna på Internet Movie Database 
Mae McKenna.com – McKennas offisielle nettside
Mannen som gikk opp i røyk

Mannen som gikk opp i røyk, originaltittel Mannen som gick upp i rök (1966), er en roman av forfatterparet Sjöwall & Wahlöö i deres krimserie om Martin Beck og hans samarbeidspartnere. Boken er den andre i serien Roman om en forbrytelse (Roman om ett brott).


== Handling ==
Beck blir kalt tilbake fra ferien sin når en viktig journalist med navn Alf Matsson blir meldt savnet—viktig fordi reporterens forlegger truer med å frigi noe (uspesifisert) informasjon som ville være pinlig for den svenske regjeringen.
Matsson ble sist sett i Budapest, så det er dit Beck reiser også. Men han oppdager med en gang han kommer til Ungarn at alle sporene er kalde. Men det er noen som skygger ham og Beck tror at det kan være kommunistisk mistenksomhet, men hvorfor skal politiet skygge ham og allikevel nekte for at det er noe merkelig med Matssons forsvinning?


== Karakterer og deres utvikling ==
Beck og Kollberg har sit første, korte sammenstøt med detektiven Backlund fra Malmöpolitiet, som mangler fantasien som kreves for hans type arbeid. Han mener at byråkratiet kan erstatte den.
Det kan sies at forholdet mellom Beck og hans kone allerede var blitt kjølig. Det tar bare den spinkleste overtalelse fra hans overordnede før han avlyser ferien sin, selv om de gjør det klart for ham at han ikke behøver å gjøre det dersom han ikke ønsker. Selv om han reflekterer over ekteskapet sitt flere ganger (det samme gjør fortelleren når det gjelder ekteskapet generelt), drar han ikke noen konklusjon ennå.
Volition

Volition, Inc. er et selskap som utvikler videospill for spillekonsoller og for Windows-baserte pc-er. Volition hovedkvarter ligger i Champagign i Illinois. Selskapet ble stiftet da Parallax Software ble delt i to. Den andre delen ble til Outrage Entertainment, og utviklet Descent³ og Alter Echo, men er nå konkurs.
Med Interplay Entertainment som utgiver, utvklet Volition, Inc. FreeSpace-serien bestående av simulatorspill for Windows-baserte pc-er. Da Interplay nærmet seg konkurs, ble Volition, Inc. overtatt av THQ. Siden den gang har Volition, Inc. utviklet flere anerkjente spill som Red Faction, Red Faction II, Summoner, The Punisher og Saints Row.


== Utviklede titler ==
Saints Row 2 (2008)
Saints Row (2006)
The Punisher (2005)
Red Faction II (2003)
Summoner 2 (2002)
Red Faction (2001)
Summoner (2000)
FreeSpace 2 (1999)
Descent: FreeSpace: The Great War (1998)


== Eksterne lenker ==
(en) Offisielt nettsted 
Volition, inc. sine forum
THQ.com
Hamilton College

Hamilton College er et privat, amerikansk universitet i Clinton, Oneida County, NY. 
Det ble grunnlagt av indianermisjonæren Samuel Kirkland i 1793 som Hamilton-Oneida Academy, og fikk universitetsstatus i 1812 som Hamilton College, oppkalt etter Alexander Hamilton, USAs første finansminister. Det er det tredje eldste college i New York.
Skolepengene er US $ 34 980 i 2006, som er høyt etter amerikansk standard. Høyeste gradstildeling er Bachelor, og fagkretsen omfatter humaniora, samfunnsvitenskap, klassiske naturfag, og medisin. Det gis kun grader innen Arts.
Paul Greengard, nobelprisvinner i fysiologi eller medisin 2000, og Nobels fredspris-vinner i 1912 Elihu Root, var studenter ved Hamilton.


== Rangeringer ==
U.S. News & World Report rangerte Hamilton College som nummer 15 blant liberal arts-collegene i USA i 2015, Forbes plasserte det på 51.-plass blant alle colleger i USA, mens Washington Monthly også rangerte det som nr. 51 av amerikanske liberal arts-colleger i 2014.Hamilton College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.


== Referanser ==


== Eksterne lenker ==
(en) Offisielt nettsted 
(en) Hamilton College (New York) – kategori av bilder, video eller lyd på Commons
Fosenhallen

Fosenhallen er en idrettshall i Bjugn i Trøndelag. Hallen er en flerbrukshall for hurtigløp på skøyter med 400-meters bane, ishockey, curling og ballidretter.
Fosenhallen ble åpnet den 14. september 2007 som Norges andre innendørsbane for hurtigløp på skøyter – etter Vikingskipet på Hamar. Det første større stevnet som ble arrangert i hallen, var allround-NM på skøyter 2008. Første dag av dette mesterskapet var det rundt 1 500 tilskuere til stede i hallen.Skøyteanlegget er en del av fjernvarmeanlegget i Botngård; ved at isanlegget er en del av den kalde siden i et varmepumpeanlegg, noe som gjør at driften av kunstisanlegget er billig. Luften i hurtigløpshallen blir ikke varmet opp, noe som gjør at det ikke er mulig å lage rekordforhold i denne hallen på samme måte som i for eksempel Vikingskipet.
I Fosenhallen ble det i perioden 2007–2013 arrangert:

121 skøytestevner
Flere enn 6 000 deltakere
Flere enn 15 000 enkeltstarter
Mer enn 450 timer skøyteløp
1 veteran-VM - 183 løpere fra 14 land
7 nasjonale mesterskap
8 Norgescupstevner
1 landskamp jenter/gutter - Sverige/Finland/Norge
Over 100 lokale løp
1 ISU Junior World Cup i 2011 - 120 løpere fra 18 landVåren 2014 ble ISU Junior World Cup Finale arrangert (1.–2. mars) og ISU Junior Verdensmesterskap på skøyter (7.–9. mars).


== Referanser ==


== Eksterne lenker ==
(en) Fosenhallen – kategori av bilder, video eller lyd på Commons 
Fosenhallens hjemmeside
(en) Fosenhallen – Profil og resultatoversikt på SpeedSkatingNews.info.
Fosenkraft AS' presentasjon av fjernvarmeanlegget i Botngård
Haverford College

Haverford College er et privat, ikke-religiøst universitet i Haverford, Pennsylvania, USA ikke langt fra Philadelphia. Det ble grunnlagt i 1833 av kvekere.
Skolepengene (2006) er relativt høye, US$ 33 170, og universitetet går for å være et av de bedre humanistiske undervisningssteder på Østkysten. Høyeste gradstildeling er Bachelor (BA). 
Haverford deler bibliotekressurser med det nærliggende Bryn Mawr College.
Krimforfatteren John Dickson Carr studerte ved Haverford.


== Rangeringer ==
U.S. News & World Report rangerte Haverford College som nummer 8 blant liberal arts-collegene i USA i 2015,  Forbes plasserte det på 9.-plass blant alle colleger i USA, mens Washington Monthly rangerte det som nr. 11 av amerikanske liberal arts-colleger i 2014.Haverford College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.


== Referanser ==


== Eksterne lenker ==
(en) Offisielt nettsted 
(en) Haverford College – kategori av bilder, video eller lyd på Commons
Mylder.no

Mylder.no var en norsk nyhetsaggregator startet av Tom Ottmar i 2001. Fra 2005 er tjenesten deleid av Aftenposten med 35 %. Mylder henter nyheter fra mer enn 1300 norske kilder og presenterer dem i et enhetlig, enkelt grensesnitt. Målgruppen er alle som jobber faglig med informasjon (journalister, informasjonsmedarbeidere, skolefolk, bibliotekansatte osv.) – og dessuten folk flest. Ottmar etablerte også ABC Startsiden i 1996. Den sistnevnte tjenesten solgte han senere til Telenor og Schibsted.
Mylder.no ble nedlagt fra 20.8.2021. Nedleggelsen begrunnes av Ottmar med at pengesekken da var tom og antall månedligere brukere falt fra 220 000 på det meste til rundt 30 000.
Pust

Pust kan referere til:

Åndedrett
Pust (vokalensemble) – et norsk vokalensemble
Pust (album) – et musikkalbum av Bjørn Eidsvåg
Kenyon College

Kenyon College er et privat, ikke-religiøst universitet i Gambier, Ohio i USA. Det ble grunnlagt som Ohios første private lærested i 1824 av den senere episkopale biskopen Philander Chase. 
Det er et liberal arts-college med fokus på humanistiske og samfunnsvitenskapelige fag. Skolepengene er (2006) på i alt US$ 36 050, om lag $2 500 høyere enn ved Harvard University. Høyeste gradstildeling ved Kenyon er Bachelor of Arts (BA).


== Rangeringer ==
U.S. News & World Report rangerte Kenyon College som nummer 30 blant liberal arts-collegene i USA i 2015, Forbes plasserte det på 48.-plass blant alle colleger i USA, mens Washington Monthly rangerte det som nr. 66 av amerikanske liberal arts-colleger i 2014.Kenyon College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.


== Referanser ==


== Eksterne lenker ==
(en) Offisielt nettsted 
(en) Kenyon College – kategori av bilder, video eller lyd på Commons
Pust (vokalensemble)

Pust er en norsk vokalsekstett etablert i Oslo i 2003. Ensemblets repertoar består av egen musikk og kjente sanger i nye arrangementer inspirert av jazz, etnisk musikk og folkemusikk. I tillegg til å være en ren a cappella-gruppe, samarbeider sekstetten også med instrumentalister. Pust vant førstepris for vokalgrupper ved Tampere Vocal Music Festival i Finland i 2005. I 2007 ga de ut albumet Femkant og ble for det nominert til Spellemannprisen 2007 i åpen klasse.


== Medlemmer ==
Anne Hilde Grøv: sopran
Camilla Susann Haug: sopran (2011–)
Elisabeth Anvik: alt
Jostein Hasselgård: tenor (2006–)
Håvard Gravdal: baryton
Mads Iversen: bass


=== Tidligere medlemmer ===
Jorunn Lovise Husan: mezzo (2007–2011)
Maria Mohn Pettersen: sopran (2004–2007)
Geir Arne Servan: tenor (2003–2006)
Anine Kruse Skatrud: sopran (2003–2004)
Helga Johanne Størdal: sopran (2003)


== Diskografi ==
Femkant (2007, Pust records)
Kry (2009, Pust records)
Julero (2011, Kirkelig Kulturverksted)
Fryktløs (2013, Grappa)
Huggu over vatn (2017, Grappa)


== Referanser ==


== Eksterne lenker ==
Hjemmeside
PUST på SoundCloud
Middlebury College

Middlebury College er et privat amerikansk universitet i Middlebury, Vermont, USA. Det ble grunnlagt i 1800.
Middlebury College er et klassisk liberal arts-universitet og er et av Little Ivy-collegene. Det tildeles grader til og med doktorgrad (PhD). Faglig fokus er på humanistiske fag og litteratur. I 2010 ble Monterey Institute of International Studies i Monterey i California slått sammen med Middlebury College og omdøpt til Middlebury Institute of International Studies at Monterey.
I 2022 hadde Middlebury College en opptakprosent 15.7%, noe som gjør universitet til et av landets mest selektive institusjoner. Skolepengene var på 46.044 amerikanske dollar i det akademiske år 2014-15, med en totalkostnad for studiåret beregnet til 61.160 dollar inkludert kost og losji.


== Rangering ==

U.S. News & World Report rangerte Middlebury College som det 4. beste liberal arts-college i USA i 2016.


== Referanser ==


== Eksterne lenker ==
(en-US) Offisielt nettsted 
(en) Middlebury College – kategori av bilder, video eller lyd på Commons 
(en) Middlebury College – galleri av bilder, video eller lyd på Commons 
Middlebury College - U.S. News Education
Rasmus og Verdens Beste Band

Rasmus og Verdens beste band (etablert i 2007) er et norsk musikkensemble som utgir og spiller barnesanger og holder forestillinger for barn. Ensemblet  har tilholdssted i Trondheim og ledes av vokalist, gitarist og låtskriver Rasmus Rohde. 
Ensemblet har vunnet Spellemannprisen i klassen barneplate tre ganger: i 2007 for Kyssing e hæsli…, i 2010 for Puppan te pappa og i 2017 for Banjo på badet. De var også nominert til Spellemannprisen 2012 i samme klasse for Gul snø. 
I 2014 hadde bandet premiere på forestillingen Puppan til pappa – verdens beste musikal på Trøndelag teater. Forestillingen spilte for utsolgte hus.


== Medlemmer ==
Rasmus Rohde – vokalist, gitarist, låtskriver
Morten Berger Stai – bassgitar og sang
Kriss Stemland - tangenter, dobro, gitar og sang
Stian Lundberg, trommer og sangØvrige musikere som har vært involvert i prosjektet er Erlend Smalås (bass og tuba) Jovan Pavlovic (trekkspill), Carl Haakon Waadeland (trommer) og  Øyvind Flaarønning Smidt (fele og mandolin).


== Diskografi ==
Kyssing e hæsli... (2007)
Puppan te pappa (2010)
Gul snø (2012)
Verdens beste musikal (2014)
Banjo på badet (2017)
Tunga på gjerdet (2022)


== Referanser ==


== Eksterne lenker ==
(no) Offisielt nettsted 
(en) Rasmus og Verdens Beste Band på Discogs 
(en) Rasmus og Verdens Beste Band på MusicBrainz 
(en) Rasmus og Verdens Beste Band på Songkick
Statsministerboligen

Statsministerboligen er den offisielle residensen for Norges statsminister siden 2008, og ligger i Inkognitogata 18 i Oslo. Boligen er knyttet sammen med Regjeringens representasjonsbolig som inkluderer eiendommene Parkveien 45 og Riddervolds gate 2, samt hagen i Parkveien 45-47.
Kjell Magne Bondeviks regjering la frem stortingsforslaget om etablering av representasjonsanlegget med statsministerbolig i januar 2004. Anlegget hadde da en øvre kostnadsramme på 291,2 millioner kroner og ble ferdigstilt i oktober 2008. Jens Stoltenberg flyttet da inn med sin kone og to barn. 
Selve boligen ligger i Inkognitogata 18 og har et boareal beregnet til 670 m², fordelt på 260 m² i første etasje, 220 m² i andre etasje og 190 m² i tredje etasje. Riddervolds gate 2 inneholder soverom og møterom som utvider kapasiteten til den eldre representasjonsboligen i Parkveien 45. Den totale boligmassen i anlegget er oppgitt til 3 030 m².


== Tidligere statsministerboliger ==
Tidligere statsministerboliger har vært Stiftsgården i Rådhusgata 13 (1873–1896), Parkveien 45 (også kalt Villa Parafina (1896-1908 samt 1924-1931 og 1933-1935), Riddervolds gate 3 (1908–1912), Victoria Terrasse 1 (1912–1920). St. Olavs gate 35 (1937-1940 og 1945-1949), utenriksrådboligen i Borgenveien 12 (1965–1971) og Villa Stenersen i Tuengen allé 10c. Sistnevnte var i bruk bare i en kort periode fra 1976 av statsminister Odvar Nordli. Han flyttet ut før hans periode som statsminister var over og overlot villaen til statsråd for handelsdepartementet, Hallvard Bakke. Nordli bodde resten av sin statsministertid, til februar 1981, i en statlig leilighet i Silurveien 44 på Ullern.
Parkveien 45 ble innkjøpt som statsministerbolig da statsministerens bolig og kontor i Rådhusgata 13 ble fraflyttet i 1896. Eiendommen ble benyttet som statsministerbolig fram til 1908 – av statsministrene Francis Hagerup, Johannes Steen, Otto Blehr, Christian Michelsen og Jørgen Løvland. Siden var huset utenriksministerbolig inntil det i 1961 ble statlig representasjonsbolig. Huset var bolig også for statsministrene Johan Ludwig Mowinckel (1924-1926, 1928-1931 og 1933-1935) og Ivar Lykke (1926–1928), da disse samtidig var utenriksministre.


== Referanser ==

Infoside om byggeprosjektet: Statsbygg
Pressemelding om forslag til representasjonsanlegg: www.regjeringen.no


== Eksterne lenker ==
«Statsministerboligen». Kulturminnesøk. Riksantikvaren – Direktoratet for kulturminneforvaltning.
Wes Anderson

Wes Anderson (født 1. mai 1969 i Houston, Texas) er en amerikansk filmregissør og manusforfatter som slo gjennom med filmen Rushmore i 1998. Han er kjent for å lage filmer som er helt særegne både i fortellerstil og visuelt. Mange av de fremste skuespillerne i den anglo-amerikanske filmverdenen er å se på rollelisten til en rekke av filmene hans, deriblant Owen Wilson, Tilda Swinton og Bill Murray. Blant hans (per januar 2022) ti spillefilmer er to helaftens animasjonsfilmer i stop motion-teknikk.
De tre første spillefilmene skrev han sammen med skuespilleren Owen Wilson, som han møtte da han studerte filosofi ved University of Texas at Austin. Han er også venn med filmskaperne Noah Baumbach og Sofia Coppola.
Da spillefilmen The French Dispatch deltok på Filmfestivalen i Cannes i 2021 fikk den ni minutters stående applaus etter visningen. Sommeren 2021 ble det kjent at Anderson ville begynne opptakene til sin neste film i Spania i september samme år, og at hovedrollen ville bli spilt av Tilda Swinton.Anderson er bosatt i Paris (per 2021).


== Filmografi ==


=== Spillefilmer ===
1996 – Bottle Rocket
1998 – Rushmore
2001 – The Royal Tenenbaums
2004 – Livet under vann med Steve Zissou
2007 – The Darjeeling Limited
2009 – Den fantastiske Mikkel Rev (animasjonsfilm)
2012 – Moonrise Kingdom
2014 – The Grand Budapest Hotel
2018 – Isle of Dogs (animasjonsfilm)
2020 - The French Dispatch


=== Kortfilmer ===
1994 – Bottle Rocket
2007 – Hotel Chevalier


== Referanser ==


== Eksterne lenker ==
(en) Wes Anderson på Internet Movie Database 
(sv) Wes Anderson i Svensk Filmdatabas 
(da) Wes Anderson på Filmdatabasen 
(da) Wes Anderson på Scope 
(fr) Wes Anderson på Allociné 
(en) Wes Anderson på AllMovie 
(en) Wes Anderson hos Turner Classic Movies 
(en) Wes Anderson hos Rotten Tomatoes 
(en) Wes Anderson hos The Movie Database
Prospekt

Prospekt kan ha ulike betydninger:

Prospekt (topografisk bilde)
Prospekt (gate)
Prospekt (brosjyre)
Prospekt (finans)
Nils Martin Larsen

Nils Martin Larsen, født 5. juli 1986, er en norsk musiker fra Oslo. Han har spilt tangenter i Jaga Jazzist, og er medlem i LaMoGu. Larsens mest kjente prosjekt er Lama. Han ga ut sin debutplate i 2008.


== Eksterne lenker ==
Offisiell myspace
Sofia Coppola

Sofia Carmina Coppola (født 14. mai 1971 i New York City) er en amerikansk filmregissør, filmprodusent, manusforfatter og skuespiller. Coppola er datter av regissøren Francis Ford Coppola og kusinen til skuespilleren Nicolas Cage. Hun var gift med regissøren Spike Jonze fra 1999 til 2003, og har en datter med musikeren Thomas Mars.
Med filmen Lost in Translation ble hun som første amerikanske kvinne nominert til Oscar for beste regi. Filmen vant Oscar for beste originalmanus og tre Golden Globe-priser, inkludert prisen for beste manus.


== Filmografi ==


=== Regi ===
1996 – Bed, Bath and Beyond
1998 – Lick the Star (kortfilm)
1999 – The Virgin Suicides
2003 – Lost in Translation
2006 – Marie Antionette
2010 – Somewhere
2013 – The Bling Ring
2015 – A Very Murray Christmas


=== Skuespiller ===
1972 – Gudfaren (statist)
1974 – Gudfaren 2 (statist)
1983 – The Outsiders
1983 – Rumble Fish
1984 – Frankenweenie
1986 – Peggy Sue Got Married
1987 – Anna
1990 – Gudfaren del 3
1992 – Inside Monkey Zetterland
1999 – Star Wars Episode I: Den skjulte trussel
2001 – CQ


== Referanser ==


== Eksterne lenker ==
(en) Sofia Coppola på Internet Movie Database 
(sv) Sofia Coppola i Svensk Filmdatabas 
(da) Sofia Coppola på Filmdatabasen 
(da) Sofia Coppola på Scope 
(fr) Sofia Coppola på Allociné 
(en) Sofia Coppola på AllMovie 
(en) Sofia Coppola hos Turner Classic Movies 
(en) Sofia Coppola hos Rotten Tomatoes 
(en) Sofia Coppola hos The Movie Database
Høydekurve

En høydekurve (tidligere kote) er en linje på et kart som markerer høydenivået i terrenget i forhold til en referansehøyde (normalt havnivået). Mellom hver høydekurve er det en høydeforskjell som betegnes som kartets ekvidistanse. Jo tettere det er mellom hver høydekurvene på kartet, dess brattere er terrenget.
Ekvidistansen er igjen normalt avhengig av kartets målestokk. Normale ekvidistanser for kart i ulike målestokker:

Normalt er hver femte høydekurve markert med en tykkere strek, betegnet tellekurve, for å lette oversikten i kartet.
Ordet kote er et tidligere ord for høydeangivelse. Kote er i dag erstattet med høydekurve innenfor kart og oppmåling, men er fortsatt mye brukt. Innenfor bygningsfaget brukes kote oftere, da representerer det en høyde på en bygningsdel, gjerne grunnmuren målt fra havnivå.
På norske kart ble det vanlig å vise høydekurver fra omkring 1870-tallet.


== Se også ==
Landmåling
Kart


== Referanser ==
Kristoffer Froestad

Kristoffer Froestad (født 1985) er en norsk håndballtrener og spillerutvikler som er kjent for sitt arbeid som trener for Haugaland HK. Han har vært trener for Norges guttelandslag i håndball.


== Referanser ==